U Rwanda rwibutse jenoside yakorewe abatutsi ku nshuro ya 24
Mu  Rwanda  hatangijwe icyumweru  cy'icyunamo  cyo  kwibuka  jenoside  yahitanye  abatutsi  babarirwa  muri  miliyoni  mu mwaka  wa  1994.
Prezida Kagame n'umupfasoni wiwe mu mihango yo kwibuka jenoside yakorewe abatutsi ku nshuro ya 24

Kwibuka  ku  nshuro  ya  24 byabereye  ku  rwego  rw'imidugudu, aho  abaturage  bose  bahamagarirwa  kwitabira  ibikorwa  byo  kwibuka .

Umukuru  w'U Rwanda  Paul Kagame, watangije  umuhango  wo  kwibuka  yavuze  ko  Abanyarwanda  bakwiye  kwibuka  kugira  ngo  bazirikane  amacakubiri  yateye  jenoside ihora  yibukwa  .

Icyumweru  cyo  kwibuka  ku  nshuro  ya  24  cyabereye  ku  rwibutso  rwa jenoside  rwa  Kigali  rusanzwe  rwakira  imihango  nk'uyu.

Habaye  gushyira  indabo  ku  mva  z'abashyinguye  muri  uru  rwibutso  babarirwa  mu  bihumbi  250.

Umurwi w'Abafaransa -Survie, usaba Ubufaransa kwemanga uruhara muri jenoside mu Rwanda

Umukuru  w'igihugu  Paul Kagame  yakije  urumuri  rw'icyizere, urumuri  ruzakomeza  kwaka  mu minsi  100  igereranywa  n'igihe  cyose  jenoside  yamaze.

Atangiza  icyumweru  cy'icyunamo, umukuru  w'U Rwanda  Paul Kagame  yavuze  ko  ibikorwa  byo  kwibuka  bigomba  kubaho  kugera  ngo  abanyarwanda  bahore  bazirikana  amateka  mabi  yatumye  habaho  jenoside.

Umukuru  w'U Rwanda  yavuze  ko  Abanyarwanda  bagomba  kwibuka  kuko  nta  wundi  wabikora  mu mwanya  wabo.

 "Ni  twe  tuba  turi  ku  isonga. Iby'uko  hari  uwakurangiriza ibibazo  by'  amateka  yawe  byo ntibibaho. Amateka  yawe  ni  ayawe, ibibazo  byawe  ni  ibyawe, ubigufashamo  agufasha  uri mu nzira ."

Ku munsi  utangiza  icyumweru   cyo kwibuka  hateganijwe  icyiswe  urugendo  rwo  kwibuka  "walk  to  remember" ruyobowe  n'umukuru  w'igihugu  Paul Kagame, rugasorezwa  kuri  Stade  Amahoro  ahaza  kubera  ijoro  ryo  kwibuka.

Amabwiriza  mashya  ya Komisiyo  yo  kurwanya  jenoside  ateganya  ibikorwa  byo  kwibuka  bitagomba  kurenza  amasaha  3 .

Ibanki y'Ubufaransa ikurikiranwa kubera jenoside mu Rwanda

Kugira  ngo  iyi  ngingo  ishoboke  hakuweho  amasengesho  y'abanyamadini  batandukanye  yafataga  igihe  kirekire  ubu  akaba  agomba  gusimbuzwa  umunyedini  umwe  ugomba  gusenga  mu  gihe  kitarenze  iminota  10.

Uyu  mwaka  ibikorwa  byo  kwibuka  birabera  mu midugudu  yose  na  ho  ku  rwego  rw'igihugu  nta  yindi  mihango  ikomeye  uretse  uwo  gutangiza  icyunamo  ubera  ku  rwibutso  rwa  Kigali.

